Uitdrukking: Nie vir/by iemand kan kers vashou nieUitdrukking: Nie vir/by iemand kan kers vashou nie Betekenis: Nie kan doen wat iemand anders kan nie. Waar kom dit vandaan? Voordat elektrisiteit in die wêreld gekom het, het die vakleerlinge van die ambagsman v ir die meester ‘n kers vasgehou as hy in donker plekke gewerk het. Party leerlinge sou nooit die paal haal om self ‘n meester te word nie, en dan is gesê dat hy nie eens by die meester kon kers vashou nie (so onbekwaam is hy).